A kurzus kódja: BBN-ETI-376.05	
A kurzus megnevezése: A cenzúra és a nyugati demokrácia 	
A kurzus megnevezése angolul: Censorship and Western Democracy	
A kurzus előadója: Krokovay Zsolt, e-posta: krokovayzsolt@yahoo.com	
Fogadóóra: cs 15.00-16.00	
A kurzus előfeltétele(i): -	
A jegyszerzés módja(i): lásd a követelményeknél	
Követelmények: A hallgatók részt vesznek az egyes témáik megvitatásában, hallgatói kommentárokat adnak be és tesznek fel a kurzus levelezőlistájára, majd a félév végén írásbeli vizsgát tesznek. 

„A Kongresszus nem korlátozhatja a szólásszabadságot”, állapítja meg az Egyesült államok Alkotmánya. Vagyis nem korlátozhatja az állam, a kormányzat, a törvényhozás, a többség, a társadalom. És ezt, ahogy egyszer egy nagy bíró hangsúlyozta, minden „de”, „ellenben” és „viszont” nélkül kell értenünk. Mert ha a szólásszabadságot korlátozni lehet, akkor bármit korlátozni lehet.
Az alkotmányoknak, minden „jogok törvényének” ez a legelső elve nem vonatkozik munkaadói korlátozásokra és általában gazdasági erők és más társadalmi hatalmasságok korlátozásaira. Egyházi, egyetemi, egyesületi korlátozásokra sem.  Közösségi, kerületi, családi korlátozásokra sem. Egyenesen abszurd lenne úgy értelmeznünk az elvet, hogy az tiltja az öncenzúrát, önmagunk korlátozását. Feltéve, hogy kialakításában és fenntartásában nem közreműködik az állam. 
Végül nem korlátozás a szólásszabadságnak a politikai mondanivaló tartalmától független szabályozása. A műhely azzal a kérdéssel foglalkozik, hogy miért tiltja a nyugati, vagyis szabadelvű demokrácia a szólásszabadság tartalmi korlátozását. A hallgatók megvitatják ennek kapcsán a szólásszabadság, a sajtószabadság, a műsorszabadság, a közösségi háló szabadságának és általában az alapvető szabadságjogok egy megfelelően összehangolt rendszerének kérdéseit, s ezzel összefüggésben megvizsgálják a cenzúra hagyományos és újabb formáit.  Az egyes tárgykörök problémáinak áttekintését hallgatói konferencia zárja le. 
 
Javasolt témakörök
 
1. A szólásszabadság és a polgárjogok
2. A politikai szabadság és a polgári szabadság háttérjogai
3. A szólásszabadság fórumai
4. A kormányzat bírálata és a közügyek szabad vitája 
5. A személyiségi jogok trükkje
6. Korlátozás és szabályozás
7. Az állami közreműködés és a kultúra támogatása
8. Közszolgálati fórumok szabályozása 
9. Pénz, piac, kereskedelem
       10. A szabad és tisztességes választás feltételei
       11. Gyűlölet, megbotránkoztatás, tolerancia
       12. A közösségi háló 
       13. Hallgatói konferencia 
         Közös olvasmányok
Krokovay Zsolt: Médiaetika – a szólásszabadság és a polgárjogok  (L’ Harmattan, 2003) 
Rawls, John. „Az alapvető szabadságjogok és elsőbbségük”. Fundamentum, 2010/3-4.; 
   kommentárjaként lásd  Krokovay Zsolt: „Rawls az alapvető szabadságjogokról és elsőbbségükről”. 
   Fundamentum, 2011/1. 
 A Médiaetika e-jegyzetként is elérhető.